b'\n_START_ARTICLE_\nStegovni\xc5\xa1ki slap\n_START_PARAGRAPH_\nStegovni\xc5\xa1ki slap (46\xc2\xb024\xe2\x80\xb28\xe2\x80\xb3N 14\xc2\xb023\xe2\x80\xb250\xe2\x80\xb3E) je eden izmed mogo\xc4\x8dnej\xc5\xa1ih slovenskih slapov. Njegov padec je 15 m visok in 6 metrov \xc5\xa1irok, s tem je najve\xc4\x8dji izmed slapov, ki jih je ustvaril potok Stegovnik, ki izvira pod istoimensko goro._NEWLINE_Zaradi slab\xc5\xa1ih cestnih povezav slap ni dobro poznan. Dostop je po glavni cesti Tr\xc5\xbei\xc4\x8d-Jelendol v smeri Dol\xc5\xbeanove soteske, vse do Medvodij, od katerih je slap oddaljen pribli\xc5\xbeno sto metrov. Lahka steza ob potoku pelje pod slap mimo manj\xc5\xa1ih drsnih slapov, kaskad in \xc5\xa1tevilnih tolmunov ter opu\xc5\xa1\xc4\x8dene elektrarnice._NEWLINE_Najbolj mogo\xc4\x8den je spomladi oz. jeseni ali pa po mo\xc4\x8dnej\xc5\xa1ih nalivih.'